Nafarroako Parlamentuko Eledunen Batzarrak, 2020ko ekainaren 8an egindako bilkuran, ondoko adierazpena onetsi zuen:

“1.- Nafarroako Parlamentuak bat egiten du “Bi metro, zure konpromisoaren neurria” kanpainarekin; hartara, bi olana jarriko ditu gure eraikinaren fatxadan, herritarrak pandemia gainditzeko norberaren jokabidearen garrantziaz kontzientziatzeko mezuekin.

2.- Nafarroako Parlamentuak bat egiten du Nafarroako Gobernuaren, Osasun Publikoaren eta Lan Osasunaren Institutuaren eta Nafarroako Udal eta Kontzejuen Federazioaren gomendioekin, osasun publikoa dela-eta uda honetan herrietako jairik egin ez dadin.

3.- Nafarroako Parlamentuak dei egiten die herritarrei erantzukizunez joka dezaten, birusa berriz agertzeko arriskua minimizatze aldera osasun agintariek emandako gomendioak bete ditzaten, orain arte bezala” (10-20/DEC-00041).

Iruñean, 2020ko ekainaren 8an

Lehendakaria: Unai Hualde Iglesias